རང་སྐྱོང་ལྗོངས་འཕྲིན་གཏོང་དོ་དམ་ཅུས་ཀྱི་འགན་འཁུར་བས་ངོ་སྤྲོད་བྱས་པར་གཞིགས་ན།རང་ལྗོངས་ཀྱི་ལྷ་ས་དང་ཉིང་ཁྲི་གྲོང་ཁྱེར་གཉིས་སྤྱི་ལོ་ལོའི་དྲ་ཆེན་ཁྱབ་པའི་ཀྲུང་གོའི་དཔེ་སྟོན་གྲོང་ཁྱེར་གྱི་མིང་ཐོའི་ནང་ཚུད་པ་དེའི་ཐོག་ནས་གྲོང་ཁྱེར་དེ་གཉིས་ཀྱི་དྲ་ཆེན་ཁྲིད་པའི་ནུས་པ་དང་ཁྱིམ་ཚང་ལ་ཁྱབ་ཚད་གཉིས་ཀའི་ཆ་སྙོམས་ཆུ་ཚད་དེ་རྒྱལ་ནང་གི་ས་ཁུལ་གཞན་ལས་མཐོ་བ་ཡོད་པ་མཚོན་གྱི་ཡོད་པ་དང་།དེས་ཆ་འཕྲིན་འཕྲིན་གཏོང་གི་རྨང་གཞིའི་སྒྲིག་བཀོད་འཛུགས་སྐྲུན་ལ་སྐུལ་འདེད་ནུས་ལྡན་ཐེབས་ཏེ་མཉམ་འབྲེལ་དྲ་རྒྱ་དང་འབྲེལ་བའི་འཐབ་ཇུས་ལ་སྐུལ་སྤེལ་གཏོང་བའི་ཐད་སྐུལ་འདེད་ཀྱི་ནུས་པ་གལ་ཆེན་ཐོན་རྒྱུ་ཡིན་པ་དང་།སླད་ཕྱིན།གྲོང་ཁྱེར་གྱི་དྲ་ཆེན་གྱི་སྤྱིའི་མ་ལག་སྒྲོམ་གཞི་སྐྲུན་རྒྱུ་ཡིན་པ་དེས་གྲོང་ཁྱེར་གྱི་སྤྱི་པའི་དོ་དམ་དང་སྤྱི་ཚོགས་དམངས་གཙོ།དཔལ་འབྱོར།སྲིད་དོན་སོགས་ཀྱི་ཁྱབ་ཁོངས་ནང་དྲ་ཆེན་སྤྱད་དེ་རིག་ནུས་མཐུད་སྣེ་དང་ཟོག་སྦྲེལ་དྲ་རྒྱ་སོགས་ཐོན་ལས་གོང་འཕེལ་མགྱོགས་པོ་འགྲོ་རྒྱུར་རྒྱབ་སྐྱོར་ཐུབ་ནས་ལྷ་ས་དང་ཉིང་ཁྲིའི་དཔལ་འབྱོར་སྤྱི་ཚོགས་གང་མགྱོགས་ཕྱོགས་འགྱུར་རིམ་སྤོར་ཡོང་རྒྱུ་རེད་ཅེས་གསུངས།